Truls Wickholm

Truls Aronsen Wickholm (født 15. oktober 1978) er en norsk politiker (Ap). 14. oktober 2021 ble han utnevnt som statssekretær for arbeids- og inkluderingsminister Hadia Tajik (Ap). 

Fra 18. oktober 2017 til 14. oktober 2021 var han ordfører på Nesodden. 
Fra 2020 er han medlem av Norges Banks representantskap. 
Han var fast møtende på Stortinget i tre perioder fra 2005 til 2017.

Han ble valgt som vararepresentant til Stortinget fra Oslo fra og med 2005. I perioden 2005–09 møtte han som fast representant på Stortinget for daværende statsminister Jens Stoltenberg; i perioden 2009–13 møtte han fast mens Jonas Gahr Støre var i regjering. Etter stortingsvalget 2013 var han fast møtende på Stortinget fordi Jens Stoltenberg hadde permisjon for å være generalsekretær i NATO.

I Støres AP/SP-regjering fra oktober -21 er Truls Wickholm statssekretær for arbeids- og inkluderingsminister Hadia Tajik.

Truls Wickholm er utdannet energimontør med arbeidserfaring fra Hafslund/Oslo Energi, og kommer fra Holmlia. Han er tidligere fagligpolitisk ansvarlig og styremedlem i Oslo Arbeiderparti fra 2003 - 2013. Han var tidligere nestleder i AUF i Oslo og medlem av AUFs sentralstyre.

Wickholm er gift med Edina Ringdal.

Referanser

Eksterne lenker 
 
 

Statssekretærer i Regjeringen Støre
Stortingsrepresentanter 2005–2009
Stortingsrepresentanter 2009–2013
Stortingsrepresentanter 2013–2017
Stortingsrepresentanter fra Ap
Stortingsrepresentanter for Oslo
Tillitsvalgte i AUF
Personer fra Oslo
Ordførere i Nesodden
Ap-ordførere i Akershus